РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  5

от заседание на Комисия ”Професионална квалификация, информационни технологии и статистика” на ВСС,
проведено на 26.01.2016 г.

Днес, 26.01.2016 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова 
	Юлия Ковачева 
	Галина Карагьозова 
	Даниела Костова 
	Михаил Кожарев 

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Светослав Неделчев – началник отдел "ИОВСС", Румен Митев – началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“.
При обсъжданията по т.9 на заседанието присъстваха Соня Найденова – председател на Комисия „Международна дейност“ и Божидар Илиев – ст. експерт европейски международни програми и проекти.

1.ОТНОСНО: Писмо от председателя на Софийски градски съд относно приложимите информационни технологии във връзка с фирмените дела и задължението на съда да осигури публичност на регистъра на политическите партии.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1 Да се организира среща с председателя и зам. председателя на Софийски градски съд.

2.ОТНОСНО: Писмо от и.ф. председател на Софийски апелативен съд относно използването на Централизираната система за разпределение на делата.
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

2.1. ПРИЕМА за сведение писмото от и.ф. председател на Софийски апелативен съд относно използването на Централизираната система за разпределение на делата.
2.2. ИЗПРАЩА писмото от и.ф. председател на Софийски апелативен съд относно използването на Централизираната система за разпределение на делата на Комисия по анализ и оценка степента на натовареност на органите на съдебна власт на ВСС, за становище.
2.3. ИЗПРАЩА писмото от и.ф. председател на Софийски апелативен съд на разработчика на Централизираната система за разпределение на делата, за становище.

3.ОТНОСНО: Писмо от „Информационно обслужване“ АД относно нови статистически кодове на различните видове съдебни дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. ИЗПРАЩА на работните групи за статистически кодове копие от писмото от „Информационно обслужване“ АД с указание в срок до 01.02.2016 г да предоставят окончателния вариант на статистическите кодове и таблици за съответствието „нов - стар статистически код“, с цел тяхното внедряване в системите за управление на съдебните дела до 01.04.2016 г. 
3.2. ИЗПРАЩА решението по т.3.1 на Комисия по анализ и отчитане степента на натовареност на органите на съдебната власт на ВСС.

4.ОТНОСНО: Покана от Съюза на юристите в България за участието на ВСС като съорганизатор на конференция на тема „Професията магистрат“.
Искането от Съюза на юристите в България е разгледано  от комисията по протокол № 44 от 24.11.2015 г.. Комисия „Бюджет и финанси“ с решение по протокол №54 от 09.12.2015 г. е утвърдила разход в поискания от СЮБ размер. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. Да се уведоми Съюза на юристите в България за решенията на двете комисии във връзка с провеждане на конференция  на тема „Професията магистрат“ на 27.01.2016 г.
4.2. ИЗПРАЩА писмото от Съюза на юристите в България на комисия „Бюджет и финанси“ на ВСС, по компетентност.

5.ОТНОСНО: Писмо от Тома Белев относно искане по Закона за достъп до обществена информация.
След като обсъди поставените в искането въпроси

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. Да се предостави информацията на отговорното лице за водене на регистъра на заявление за достъп до обществена информация. 

6.ОТНОСНО: Искане от председателя на Окръжен съд гр. Стара Загора за осигуряване на средства за закупуване на компютърни конфигурации и персонални принтера. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. ОТЛАГА разглеждането на искането от председателя на Окръжен съд гр. Стара Загора за осигуряване на средства за закупуване на компютърни конфигурации и персонални принтера, с оглед планиране на централизирана поръчка за доставка на техника за нуждите на ОСВ.

7.ОТНОСНО: Писмо от председателя на Окръжен съд гр. Варна относно минималните стандарти за оборудване на пресофис и необходими информационни масиви в съдебната власт.
Приложение: Извлечение от протокол №2/20.01.2016 г. от заседанието на Комисия „Бюджет и финанси“ на ВСС.

ВСС по протокол №60/03.12.2015 г. взе решение: „Изпълнението на Комуникационната стратегия на съдебната власт 2014-2020 по отношение на „Минималните стандарти за оборудване на пресофис и необходими информационни масиви в съдебната власт” следва да бъде в рамките на утвърдения бюджет на органите на съдебната власт. При финансов недостиг средствата могат да бъдат осигурявани от ВСС, съобразно възможностите по бюджета на съдебната власт“. В писмото няма данни за параметрите на техническите средства и софтуер, което не дава възможност за преценка на целесъобразността на исканите финансови средства. 
 
КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ПРЕДЛАГА на  комисия „Бюджет и финанси“ да обсъди възможностите по бюджета на съдебната власт за изпълнение на минималните стандарти за оборудване на пресофис през 2016 г..
7.2. ИЗПРАЩА решението на комисия „Бюджет и финанси“.

8.ОТНОСНО: Отчитане дейността на съдилищата за 2015 г., съгласно „Методика за контрол и проверка на статистическите данни, отчитащи дейността на съдебните органи и съдиите в Република България".
Приложение: Доклад от Румен Митев – началник отдел „САОД“.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

8.1. ПРИЕМА Доклада от Румен Митев относно отчитане дейността на съдилищата за 2015 г., съгласно „Методика за контрол и проверка на статистическите данни, отчитащи дейността на съдебните органи и съдиите в Република България“.
8.2. ВНАСЯ във Висшия съдебен съвет следния проект на решение:

Комисия “Професионална квалификация, информационни технологии и статистика“ на ВСС предлага на Висшия съдебен съвет да приеме следното решение:

ПРОЕКТ:
ВИСШИЯТ СЪДЕБЕН СЪВЕТ
Р Е Ш И :

1. ИЗМЕНЯ т.78.3 по Протокол № 49 от 01.10.2015 г. както следва: ”Годишните статистически отчети за дейността на съдилищата за 2015 да бъдат изготвени и представени във ВСС съгласно Методиката с изключение на приетите в същата срокове за отчитане продължителността на разглеждане гражданските и търговски дела (първа инстанция). Отчитането на срока за разглеждане на гражданските дела в районните и окръжни (първа инстанция) съдилища, започва от датата на насрочване на първото открито заседание, а отчитане на делата по несъстоятелност като приключили - до постановяването на първото по делото решение“.

Предложението да се внесе като допълнителна точка от дневния ред за  заседанието на ВСС на 28.01.2016 г.

9.ОТНОСНО: Съгласуване на пътни карти към Актуализирана стратегия за продължаване на реформата в съдебната система.

Комисия “Професионална квалификация, информационни технологии и статистика“ на ВСС предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

СЪГЛАСУВА пътните карти към Актуализирана стратегия за продължаване на реформата в съдебната система със следните предложения:
Стратегическа цел 1, Специфична цел 1 „Мерки за засилване на отчетността на членовете на професионалната квота и участие на по-широк кръг магистрати в работата на ВСС чрез преминаване към модел на ВСС, заседаващ на сесии, подпомаган от постоянно действащи комисии към него, съставени от командировани за целта магистрати“
- Мярка 1.1.3 - Формулировката на мярката не е актуална и съобразена с конституционните промени от месец 12.2015 г.
 - Мярка 1.1.4 - С оглед кратките срокове за приемане на изменения в ЗСВ дейностите е трудно да се реализират и постигнат индикаторите. Предложението е да отпадне. В случай, че остане тази мярка, предложението е ВСС да се включи, като водеща институция
Стратегическа цел 1, Специфична цел 2 „Съдийското самоуправление като ефективно средство за ограничаване възможностите за административни форми на влияние върху независимостта на съда и повишаване на отговорността и ефикасността на администрирането на съдилищата“.
 - Мярка 1.2.3 - Мярката не е съобразена с приетите промени в Конституцията през месец 12.2015 г.Предложението е от мярката да остане само частта за комисиите за провеждане на конкурсите за преместване и повишаване.
 - Мярка 1.2.4 – В мярката се включи и Прокуратурата на Република България (последно изречение). В този смисъл е и предходно предложение на ВСС. Да се включи и ВСС като водеща институция.
Стратегическа цел 1, Специфична цел 3 „Систематична политика за превенция на корупцията в съдебната власт“
-	Мярка 1.3.2 - Да се преформулира мярката с оглед конституционните промени от месец 12.2015 г.
Стратегическа цел 1, Специфична цел 4 „Укрепване на етичната регулация“.
-	Мярка 1.4.3 - Да премине към 1.3.3 и да отпадне НИП като водеща институция.
Стратегическа цел 2, Специфична цел 1 „Реформа на юридическото образование и стажовете като гаранция за висока входяща квалификация и мотивация на човешкия капитал на съдебната власт“.
-	Мярка 2.1.3 - Да се включи по т.3 и т.4  и ВСС като водеща институция.
Стратегическа цел 2, Специфична цел 4 „Ефективни атестации, основани на еднакъв комплексен стандарт, който оценява в дълбочина всички аспекти от работата на съдията, прокурора, следователя“
-	Мярка 2.4.3 – Поддържа се предходно становище на ВСС за структурирането на комисиите или органа за централизирано атестиране.
Стратегическа цел 3, Специфична цел 3 „Бюджетът на съдебната власт- инструмент за ефективно управление, отчетност и реформа“
-	Мярка 3.4.1 - Да се включи ВСС като водеща институция.
Стратегическа цел 4, Специфична цел 5 „Експертизи“
-	Мярка 4.5.1 - Да се включат ВКС, ВАС и ПРБ като партньор.
-	Мярка 4.5.2  Да се включат ВКС, ВАС и ПРБ като партньор.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ